Ei ketään (1918)
On mulla vaimo, lies,
 en jakoon päästä ketään;
 mua ei hae lautamies,
 enk’ käräjiin vie ketään.

 Lie penni joutaviin,
 mut siit’ en kiitä ketään;
 jos takuuseen en kelpaa, niin
 en lainoin kiusaa ketään.

 Ma herrasmies en lie,
 mut pokkuroi en ketään;
 on miekka, lempo vie! –
 en liki laske ketään.

 Vain vapaa, iloinen,
 en koskaan sure ketään!
 Jos ei mua kysy ken,
 en myös mä kysy ketään.